CELEX: 32004R2077
Language: sl
Date: 2004-12-03 00:00:00
Title: Uredba Komisije (ES) št. 2077/2004 z dne 3. decembra 2004 o spremembi Uredbe Evropskega parlamenta in Sveta (ES) št. 2037/2000 glede uporabe predelovalnih sredstev

4.12.2004   
            
            
               SL
            
            
               Uradni list Evropske unije
            
            
               L 359/28
            
         
      UREDBA KOMISIJE (ES) št. 2077/2004
   z dne 3. decembra 2004
   o spremembi Uredbe Evropskega parlamenta in Sveta (ES) št. 2037/2000 glede uporabe predelovalnih sredstev
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 2037/2000 z dne 29. junija 2000 o snoveh, ki tanjšajo ozonski plašč (1), in zlasti tretjega stavka petnajste alinee člena 2 Uredbe,
   ob upoštevanju naslednjega:
   
               (1)
            
            
               Ob upoštevanju novih informacij in tehničnih novosti, o katerih je poročal Tehnološki in gospodarski ugotovitveni svet v svojem poročilu o napredku iz aprila 2002 (2) o nadzorovanih snoveh, ki se uporabljajo kot kemijska predelovalna sredstva, je treba spremeniti Prilogo VI Uredbe (ES) št. 2037/2000 zaradi Sklepa X/14 (3) in Sklepa XV/6 (4), sprejetih na desetem (1998) in petnajstem (2003) zasedanju pogodbenic Montrealskega protokola, v tem zaporedju.
            
         
               (2)
            
            
               Natančneje Sklep XV/6 dodaja predelovalno sredstvo ogljikov tetraklorid za proizvajanje cyclodima (topilo) in ukinja uporabo CFC-113 kot predelovalnega sredstva pri izdelavi vinorelbina (farmacevtski izdelek) in uporabo ogljikovega tetraklorida kot predelovalnega sredstva v proizvodnji tralometrina (insekticid).
            
         
               (3)
            
            
               Uredbo (ES) št. 2037/2000 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem odbora, ustanovljenega s členom 18(1) Uredbe (ES) št. 2037/2000 –
            
         SPREJELA NASLEDNJO UREDBO:
   Člen 1
   Priloga VI k Uredbi (ES) št. 2037/2000 se nadomesti s spremenjenim besedilom, kakor je določeno v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. decembra 2004
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 244, 29.9.2000, str. 1. Uredba, kakor je bila nazadnje spremenjena z Uredbo (ES) št. 1804/2003 (UL L 265, 16.10.2003, str. 1).
   
      (2)  Poročilo Tehnološkega in gospodarskega ugotovitvenega sveta, april 2002, zvezek 1, Poročilo o napredku glede predelovalnih sredstev.
   
      (3)  Deseto zasedanje pogodbenic Montrealskega protokola leta 1998, Sklep X/14: Predelovalna sredstva.
   
      (4)  Petnajsto zasedanje pogodbenic Montrealskega protokola leta 2003, Sklep XV/6: Seznam uporab nadzorovanih snovi kot predelovalnih sredstev.
   
      PRILOGA
      
         
            „PRILOGA VI
            Procesi, v katerih se nadzorovane snovi uporabljajo kot predelovalna sredstva iz petnajste alinee člena 2
            
                        (a)
                     
                     
                        uporaba ogljikovega tetraklorida za odstranitev dušikovega triklorida v proizvodnji klora in natrijevega hidroksida;
                     
                  
                        (b)
                     
                     
                        uporaba ogljikovega tetraklorida pri zajemanju klora iz izstopnega plina v proizvodnji klora;
                     
                  
                        (c)
                     
                     
                        uporaba ogljikovega tetraklorida pri izdelavi klorirane gume;
                     
                  
                        (d)
                     
                     
                        uporaba ogljikovega tetraklorida pri izdelavi izobutil acetofenona (iboprufen-analgetik);
                     
                  
                        (e)
                     
                     
                        uporaba ogljikovega tetraklorida pri izdelavi poli-fenilen-tereftalamida;
                     
                  
                        (f)
                     
                     
                        uporaba CFC-11 pri izdelavi pol iz finih sintetičnih poliolefinskih vlaken;
                     
                  
                        (g)
                     
                     
                        uporaba CFC-12 pri fotokemijski sintezi perfluoropolieterpoliperoksida, predhodnikov Z-perfluoropolietrov in difunkcionalnih derivatov;
                     
                  
                        (h)
                     
                     
                        uporaba CFC-113 pri redukciji perfluoropolieterpoliperoksidnega intermediata za proizvodnjo perfluoropolietrovih diestrov;
                     
                  
                        (i)
                     
                     
                        uporaba CFC-113 pri pripravi perfluoropolietrnih diolov z visoko funkcionalnostjo;
                     
                  
                        (j)
                     
                     
                        uporaba ogljikovega tetraklorida v proizvodnji cyclodima;
                     
                  
                        (k)
                     
                     
                        uporaba HCFC v procesih, določenih v točkah (a) do (j), kadar se uporabljajo kot nadomestilo za CFC ali ogljikov tetraklorid.“